Source: https://red-pill.eu/forum070/viewtopic.php?p=31115
Timestamp: 2020-02-27 19:44:53+00:00

Document:
Novo pri T-2 - Stran 3 - Neuradni Telemach forum
Novo pri T-2
Re: Novo pri T-2
Odgovor Napisal/-a avgi » 10. Avg 2015 10:14
Kakšni so namigi?
Odgovor Napisal/-a lithium » 11. Avg 2015 08:19
Telekom Austria ali pa Telemach...
Odgovor Napisal/-a Deky_ » 11. Avg 2015 08:25
Če že..Raje vidim Telekom Avstrija da jih preuzame kot Telemach
Odgovor Napisal/-a avgi » 26. Avg 2015 16:08
Sodišče odobrilo poslovanje družbe T-2 d.o.o. - v stečaju
Okrožno sodišče v Ljubljani je na predlog stečajne upraviteljice Danice Čuk, sprejelo sklep o dovoljenju družbi T-2 za končanje nujnih poslov v obsegu, kot jih je družba opravljala pred začetkom stečajnega postopka. Prav tako je določilo začasni predračun stečajnega postopka vezan na opravljanje nujnih poslov.
Že vse od začetka stečaja poslovanje družbe T-2 v stečaju ni okrnjeno. T-2 bo še naprej zagotavljala svojim naročnikom storitve v enaki kakovosti in v enakem obsegu kot doslej. Upraviteljica bo namreč v zakonskem roku predlagala sodišču, da s sklepom dovoli nadaljevanje poslovanja družbe v stečajnem postopku. Dovoljenje za končanje nujnih poslov zagotavlja opravljanje dejavnosti družbe v okviru poslov, ki jih je dolžnik začel izvajati pred začetkom stečaja in s tem pogoje za kasnejše nadaljevanje poslovanja na segmentu telekomunikacijskih storitev (opravljanje mobilne in fiksne telefonije, interneta in televizije ter prodaje trgovskega blaga, kot dopolnitve ponudbe pri prodaji telekomunikacijskih storitev). Začasni predračun stroškov stečajnega postopka, ki ga je sodišče s sklepom določilo, predvideva, da bo družba v obdobju do 31.12.2015 imela 21,9 mio EUR stroškov. Iz projekcije poslovanja T-2 v času končanja nujnih poslov pa izhaja, da bo družba v tem času ustvarila presežek iz poslovanja (EBIT) in pozitivni denarni tok. Prav tako je sodišče dovolilo, da se pogodbe o zaposlitvi za določen čas, ki bi jim v tem času prenehala veljavnost, podaljšajo do 31.12.2015.
T-2 ima danes preko 190.000 naročnikov storitev. V mesecu avgustu je do sedaj sklenil že več kot 1.000 novih pogodb za fiksne storitve in več kot 1.500 novih pogodb za mobilne storitve. V drugem kvartalu tega poslovnega leta je T-2 ustvaril 4 % več prihodkov kot v enakem obdobju preteklega leta.
Vir: T-2.net
Odgovor Napisal/-a Safre » 15. Jan 2016 21:16
Umik doplačila na optičnem omrežju Telekoma Slovenije
Obveščamo vas, da bomo vsem dolgoletnim T-2 naročnikom na optičnem omrežju Telekoma Slovenije, odslej priznali 100% popust na doplačilo optičnega dodatka.
Tako bo vaš T-2 račun od januarja 2016 dalje nižji za 5,99 EUR.
Želimo vam veliko veselja z uporabo T-2 storitev!
Odgovor Napisal/-a Safre » 18. Jan 2016 13:24
Omejitev števila naprav priklopljenih neposredno v omrežje
Zaradi nadgradnje sistema, bomo z januarjem pričeli dosledno izvajati našo ponudbo, ki se nanaša na omejevanje števila naprav povezanih neposredno v omrežje (dodeljen javni IP naslov).
Zato vsem, ki uporabljate več naprav neposredno priklopljenih v omrežje, predlagamo, da dodatne naprave v omrežje priklopite preko vmesnika (routerja). Neposredna povezava z omrežjem bo delovala le za dve napravi.
Več informacij na brezplačni številki 080 64 64.
Lep pozdrav! Vaš T-2
Odgovor Napisal/-a lithium » 18. Jan 2016 13:39
A jim zmanjkuje ipv4 naslovov?
Odgovor Napisal/-a Safre » 18. Jan 2016 18:00
Brez dvoma ... še dolgo so tole politiko trajblali.
Odgovor Napisal/-a spiderkb » 19. Jan 2016 11:37
Res so malo pretiravali. Eni so jih tudi po 8 ipjev dobili na optiki.
Odgovor Napisal/-a Safre » 06. Apr 2016 15:55
Nov dodatni programski paket – BOX TV
Programski paket BOX TV ponuja odlične lifestyle vsebine za lepši in živahnejši vsakdan na programih Woman in Dr.Fit ter nas popelje v skrivnostni svet živali, zgodovine, znanosti in potovanj na programu Planet Earth. Poleg pa vključuje še 6 tematsko obarvanih programov za odrasle. Vsi programi so na voljo v SD in HD ločljivosti.
Vstopite v Box TV in si oglejte njihovo ponudbo v brezplačnem, promocijskem obdobju do 15. maja!
Odgovor Napisal/-a Safre » 04. Apr 2017 18:19
Ustavno sodišče je T-2 rešilo pred stečajem
STA 04. apr. 2017 14:52 Osveženo: 14:52 / 04.4.2017
Ustavno sodišče je ugodilo predlogu družbe Garnol in ponovno razveljavilo sklep Višjega sodišča v Ljubljani iz marca 2016 o začetku stečajnega postopka telekomunikacijske družbe T-2.
Ustavno sodišče je ugodilo predlogu družbe Garnol in ponovno razveljavilo sklep Višjega sodišča v Ljubljani iz marca 2016 o začetku stečajnega postopka telekomunikacijske družbe T-2. S to odločbo so tako vsi sodni postopki, povezani s stečajem T-2, dokončno zaključeni, so danes sporočili iz Garnola, večinskega lastnika T-2.
Odločitev ustavnega sodišča, sprejeta 22. marca letos, po navedbah Garnola pomeni, da se stečajni postopek nad T-2 dokončno ustavi, vodenje družbe T-2 pa bo po predaji poslov s strani stečajne upraviteljice, ki jo je vodila več kot leto dni, znova prevzelo poslovodstvo na čelu z Juretom Valjavcem.
Odločitev ustavnega sodišča pozdravljajo tako zaposleni v družbi T-2 kot tudi njeni lastniki, ki so družbo prevzeli v upravljanje 24. februarja 2012. Zdaj se bodo ponovno posvetili vodenju in širitvi družbe.
"Dejstvo je, da za stečaj družbe T-2 res ne obstajajo nikakršni ekonomski razlogi, saj je družba solventna in posluje z dobičkom, svoje obveznosti do upnikov pa lahko glede na dolg, ki ga ima, v celoti poravna do konca leta 2021," navajajo v kranjskem Garnolu, ki je z 98,06 odstotka največji lastnik telekomunikacijske družbe T-2.
Ustavno sodišče je v svoji odločbi po pojasnilih Garnola opozorilo na hude posledice, ki so nastale z naslova onemogočenega izvrševanja premoženjskih in upravljavskih pravic lastnikov družbe T-2, varovanih s 33. členom ustave.
"Te je s predlogom za uvedbo stečajnega postopka nad družbo T-2 sprožil predlagatelj DUTB 16. septembra 2014, lastniki pa so morali odločitve sodišč izpodbijati. V obravnavanem primeru te posledice trajajo že skoraj dve leti in pol, ko je sodišče prve stopnje prvič izdalo sklep o začetku stečajnega postopka," pravijo v Garnolu.
Zaradi teh sodnih procesov je bilo poslovanje družbe T-2 precej ohromljeno, z vsakim dnem pa bolj ogrožen tudi njen obstoj. Ker je bilo hkrati onemogočeno tudi izvrševanje pravic lastnikov, bi to pomenilo tudi trajno izgubo njihovih pravic, še dodajajo.
Zgodba okrog stečaja leta 2004 ustanovljenega telekomunikacijskega operaterja T-2 sega že v leto 2009, ko so se zaradi visokih dolgov T-2 pojavili prvi predlogi upnikov za začetek stečaja. Ta je nato pristal v prisilni poravnavi, sledila je zgodba o začetkih in prekinitvah stečaja.
Stečaj je zahtevala zlasti Družba za upravljanje terjatev bank (DUTB), ki je od NLB prevzela terjatve do T-2, predvsem zaradi neizpolnjevanja zavez iz načrta finančnega prestrukturiranja in prepričanja, da bo stečaj omogočil boljše poplačilo terjatev do družbe T-2. Družba Garnol je v nasprotju z DUTB vztrajala pri stališčih, da za stečaj družbe T-2 ne obstajajo ekonomski razlogi, saj je družba solventna in posluje z dobičkom.
V DUTB odločitve sodišča niso želeli komentirati. "DUTB odločitve ustavnega sodišča ne komentira, današnjo odločitev ustavnega sodišča bo DUTB preučila," so povedali za STA.
VIR: http://reporter.si/clanek/slovenija/ust ... jem-505287
Odgovor Napisal/-a avgi » 11. Jul 2017 17:42
S 1. avgustom T-2 spreminja (draži) cenik administrativnih storitev, poenotili pa bodo tudi storitev TV časovnih funkcij.
Več informacij na T-2.net
Odgovor Napisal/-a dr.1m » 23. Mar 2018 10:31
Odkar so se rešili stečajnega primeža se pozna da investirajo.
Eno od teh je da so malo pred novim letom so končno postavili bazno postajo v Šempetru pri gorici.
Odgovor Napisal/-a lithium » 23. Mar 2018 17:04
Ja, ampak postavljajo 3g bazne postaje (zastarela tehnologija) na 2100Mhz (slab domet).
Odgovor Napisal/-a dr.1m » 27. Mar 2018 14:26
Postavljajo pač to za kar imajo koncesijo z vsem slabostmi vred.
Mogoče pa bodo (četudi malo verjetno) sodelovali pri dodeljevanju frekvenčnega območja 700MHz za LTE in bi tako imeli boljši domet.
Bolj verjetno pa je da bodo le dograjevali bazne postaje na gosteje poseljenih krajih s četudi že zastarelo tehnologijo ki pa zadostuje za trenutne potrebe naročnikov in ostalo koristili Telekomovo omrežje. Saj je enostavno že za tri operaterje komaj dovolj prostora.

References: Sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče